
GAIAk BDCCrako deitutako administrazio-klausula partikularren azala, prozedura ireki bidez esleitzeko sendotze-programaren zuzendaritza. 

	1. Kontratuaren izena
	Euskadiko KSI Kultura eta Sormen Industrientzako gunea erakundeari (aurrerantzean, “BDCC”) zuzendutako sendotze-programaren kontratua. Erakunde hori Ezagutza eta Teknologia Aplikatuko Industrien Clusterraren (aurrerantzean “GAIA barruan dago”).

	2. Erakunde kontratatzailea (datuak) eta kontratatzailearen profila

	GAIAk (“Erakunde Kontratatzailea”), helbide hau du ondorio horietarako: Uribitarte Pasealekua 3, 3. solairua, 48001 Bilbao (Bizkaia).
Telefono-zenbakia: 627 671 552
Erakunde Kontratatzailearen webgunea: https://gaia.es/   

	3. Kontratuaren xedea  
	Kontratuaren xedea da Sendotze Programa zuzentzeko zerbitzua ematea.

	4. Gauzatzeko gehieneko epea/iraupena
	Kontratua sinatzen denetik 2027ko abenduaren 31ra arte.
Iraupena ezartzeko, kontuan hartu dira proiektuaren finantzaketaren aurrekontu-ezaugarriak eta zerbitzu guztiak 2027ko urte naturalaren barruan fakturatu beharra.

	5. Kontratuaren luzapena
	Ez.

	6. Lizitazioaren oinarrizko aurrekontua, kontratuaren balio zenbatetsia eta kontabilitate-sinadura
	Lizitazioaren oinarrizko aurrekontua honako hau izango da: HOGEITA BI MILA EURO (22.000 €), gehi dagokion BEZa, honela banakatuta: 
· SENDOTZE PROGRAMA zuzentzeko zerbitzua: HOGEITA BI MILA EURO (22.000 €), gehi dagokion BEZa.

	7. Loteak dauden
	Ez.

	8. Loteei ezarritako mugakm eta eskaintza integratzaileak aurkezteko aukera
	Ez.


	9. Prozedura mota, izapidetze-modua eta prozedurari aplikatu beharreko arauak
	Irekia. 
Izapidetze arrunta, SPKLren bigarren liburuko I. tituluko I. kapituluko 2. atala analogiaz beteta.


	10. Agiriak eta gainerako dokumentazioa eskuratzeko lekua, eta tokian bertan bisitak egiteko aukera
	Aurreko 2. puntuan adierazitako Erakunde Kontratatzailearen kontratatzaile-profila.


	11. Behin-behineko bermea
	Ez.

	12. Behin betiko bermea
	Ez.

	13. Eskaintzak aurkezteko azken epea
	2026ko urriaren 20an, 10:00ak arte.
Eskaintzak fisikoki aurkeztu ahal izango dira, gutun-azal itxian, erakunde kontratatzailearen bulegoetan, edo posta elektronikoz bidali ahal izango dira helbide hauetako batera: judit@gaia.es edo vidorreta@gaia.es.

	14. Kaudimen teknikoa, eta ekonomia- eta finantza-kaudimena egiaztatzeko bitartekoak (A GUTUN-AZALA):
	Lizitazio honetan parte hartzeko, lizitatzaileek kaudimena: honako bitarteko hauen bidez egiaztatu beharko dute kaudimena:
a) Kaudimen teknikoa:

Enpresek egiaztatu beharko dute azken 5 urteetan kontratuaren antzeko izaerako zerbitzuak eman dituztela. Enpresek hori egiaztatu beharko dute enpresa kontratatzaileek emandako ziurtagirien bidez.

b) Kaudimen ekonomikoa:

Enpresek egiaztatu beharko dute azken 5 ekitaldietako batez besteko fakturazio-bolumena lizitazioaren oinarrizko aurrekontua baino 1,5 bider handiagoa dela. Enpresek hori egiaztatu ahal izango dute eskuragarri dituzten aurreko urteetako urteko kontuak aurkeztuta (berehala aurreko urteko emaitzak erantzukizunpeko adierazpen baten bidez adierazi ahal izango dituzte, urte horretako konturik argitaratu ez badute).
Enpresa kontratista sortu berria bada —halakotzat joko da bost urtetik beherako antzinatasuna duena—, haren kaudimen teknikoa honako bitarteko hauen bidez egiaztatuko da:
-	Kontratuan parte hartzen duten teknikariak adieraziz.
-	Kontratua gauzatzeko arduradunen titulu akademiko eta profesionalen bidez.

	15. Formula bidez kuantifikatu ezin diren irizpideei buruzko dokumentazioa (B gutun-azala) eta haztapen-faktoreak.
	Dokumentazio hau erantsiko da, adierazitako hurrenkera errespetatuz, balorazio subjektiboaren haztapen-faktore hauen arabera:
	
	
	

	
	Gehieneko puntuazioa
	Bikaina
	Ona
	Ertaina
	Oinarrizkoa
	Ez da aurkeztu edo ez dagokio

	
	
	% 100
	% 75
	% 50
	% 25
	% 0

	Lantaldea
	28
	 
	 
	 
	 
	 

	Prestakuntza eta gaikuntza orokorra
	14
	14,00
	11,00
	7,00
	3,00
	0,00

	Talde orokorraren lanbide-esperientzia
	14
	14,00
	11,00
	7,00
	3,00
	0,00

	Memoria teknikoa
	20
	 
	 
	 
	 
	 

	Zerbitzuaren antolaketa, erantzun-denborak eta langileen erabilgarritasun-maila
	12
	12,00
	9,00
	6,00
	3,00
	0,00

	Lanaren plangintza eta esleitutako baliabideekiko koherentzia
	8
	8,00
	6,00
	4,00
	2,00
	0,00



A) LANTALDEA (gehienez 28 puntu).

1.  Prestakuntza eta gaikuntza orokorrak (gehienez 14 puntu):

Bikaina: 14, ona: 11, ertaina: 7, oinarrizkoa: 3, ez da aurkeztu edo ez dagokio: 0
• Bikaina: zerbitzuak gauzatzeko proposatutako lantaldeak prestakuntza eta gaikuntza oso egokiak ditu, eta balio handia ematen dio zerbitzuari. 
• Ona: zerbitzuak gauzatzeko proposatutako lantaldeak prestakuntza eta gaikuntza egokiak ditu, eta kalitatea ematen dio zerbitzuari.
• Ertaina: zerbitzuak gauzatzeko proposatutako lantaldeak behar besteko prestakuntza eta gaikuntza ditu.
• Oinarrizkoa: zerbitzuak gauzatzeko proposatutako lantaldeak oinarrizko prestakuntza eta gaikuntza ditu, baina horiek ez dira nahikoak zerbitzuari balioa emateko.
• Ez da aurkeztu edo ez dagokio: Zerbitzuak emateko proposatutako lantaldeak ez du prestakuntzarik, ezta gaikuntzarik ere.

2. Talde orokorraren lanbide-esperientzia (gehienez 14 puntu):

Bikaina: 14, Ona: 11, Ertaina: 7, Oinarrizkoa: 3, Ez da aurkezten edo ez dagokio: 0
• Bikaina: lantaldeak, oro har, lanbide-esperientzia bikaina du eskaintza aurkezten den lizitazioaren xede den kontratuaren antzeko proiektuetan, eta balio handia ematen dio zerbitzuari. 
• Ona: lantaldeak, oro har, lanbide-esperientzia oso egokia du eskaintza aurkezten den lizitazioaren xede den kontratuaren antzeko proiektuetan, eta kalitatea ematen dio zerbitzuari.
• Ertaina: lantaldeak, oro har, lanbide-esperientzia egokia du eskaintza aurkezten den lizitazioaren xede den kontratuaren antzeko proiektuetan.
• Oinarrizkoa: lantaldeak, oro har, lanbide-esperientzia urria du eskaintza aurkezten den lizitazioaren xede den kontratuaren antzeko proiektuetan.
• Ez da aurkezten edo ez dagokio: Lantaldeak ez du lanbide-esperientziarik eskaintza aurkezten den lizitazioaren xede den kontratuaren antzeko proiektuetan.
Lizitazioaren buru diren edo hura zuzentzen duten pertsonek 10 urtetik gorako esperientzia egiaztatua izan beharko dute dagokien sektorean. Esperientzia hori curriculum vitae bidez egiaztatu beharko da.. 

B) MEMORIA TEKNIKOA (gehienez 20 puntu).

1. Zerbitzuaren antolaketa, erantzun-denborak eta langileen erabilgarritasun-maila (gehienez 12 puntu):

Bikaina: 12, Ona: 9, Ertaina: 6, Oinarrizkoa: 3, Ez da aurkezten edo ez dagokio: 0
• Bikaina: Proposatutako zerbitzu-antolaketak, eskainitako erantzun-denborek eta adierazitako langileen prestasun-mailak Erakunde Kontratatzailearen beharrei erantzuteko gaitasun bikaina erakusten dute. Horrek balio handia ematen dio proposamenari, eta oso erantzun egokia bermatzen du.
• Ona: Proposatutako zerbitzu-antolaketak, eskainitako erantzun-denborek eta adierazitako langileen prestasun-mailak Erakunde Kontratatzailearen beharrei erantzuteko gaitasun oso egokia erakusten dute. Horrek balioa ematen dio proposamenari, eta erantzun egokia bermatzen du.
• Ertaina: Proposatutako zerbitzu-antolaketak, eskainitako erantzun-denborek eta adierazitako langileen prestasun-mailak Erakunde Kontratatzailearen beharrei erantzuteko gaitasun egokia erakusten dute. Hala, erantzun justu samarra bermatzen da.
• Oinarrizkoa: proposatutako zerbitzu-antolaketak, eskainitako erantzun-denborek eta adierazitako langileen erabilgarritasun-mailak erakunde kontratatzailearen premiei erantzuteko oinarrizko gaitasuna erakusten dute. Horrenbestez, ez da argi ikusten erantzuna alderdi guztietan egokia denik.
• Ez da aurkezten edo ez dagokio: Proposatutako zerbitzu-antolaketa, eskainitako erantzun-denborak eta adierazitako langileen prestasun-maila ez daude behar bezala jasota, edo ez dituzte oinarrizko betekizunak betetzen.

2.  Lanaren plangintza eta esleitutako baliabideekiko koherentzia (gehienez 8 puntu):

Bikaina: 8,00, Ona: 6,00, Ertaina: 4,00, Oinarrizkoa: 2,00, Ez da aurkezten edo ez dagokio: 0
• Bikaina: Memoria teknikoan proposatutako mugarriek eta faseek, bai eta horietako bakoitzari esleitutako langileek, gauzatzean bideragarritasun handia agertzen dute, eta balio handia ematen diote irtenbideari.
• Ona: Memoria teknikoan proposatutako mugarriek eta faseek, bai eta horietako bakoitzari esleitutako langileek, gauzatzean bideragarritasun handia agertzen dute, eta kalitatea ematen diote irtenbideari.
• Ertaina: Memoria teknikoan proposatutako mugarriek eta faseek, bai eta horietako bakoitzari esleitutako langileek, gauzatzean bideragarritasun urria agertzen dute. Horrenbestez, ezin da bermatu beteko direnik.
• Oinarrizkoa: Memoria teknikoan proposatutako mugarriek eta faseek, bai eta horietako bakoitzari esleitutako langileek, gauzatzean oinarrizko bideragarritasuna agertzen dute, baina zerbitzuaren alderdiren bat garatu gabe dago.
• Ez da aurkezten edo ez dagokio: proposamenak ez du plangintzarik jasotzen.

*Azpikontratazioa: Lizitatzaileek eskaintzan adierazi beharko dute kontratuaren zer zati azpikontratatzeko asmoa duten, eta zati horren zenbatekoa eta hura gauzatzea aginduko zaien azpikontratisten izena edo enpresa-profila zehaztu beharko dituzte. Enpresa-profila kaudimen profesional edo teknikoko baldintzen arabera zehaztuko da.  Nolanahi ere, azpikontratatu nahi den kontratu-zatia ezin izango da % 50etik gorakoa izan.


	16. Formula bidez kuantifikatu daitezkeen irizpideei buruzko dokumentazioa (C gutun-azala), eta haztapen-faktoreak.
	Eskaintzen C gutun-azalak formula objektiboen bidez puntuak esleitzeko sistema bat jasoko du, eta gutun-azal horretan bi dokumentu sartu beharko dira: proposamen ekonomikoa eta, hala badagokio, erakunde esleipendunak kontratua gauzatzeko lanean hartzeko konpromisoa hartzen duen emakumeen ehunekoa.
a) PREZIOA (gehienez 48 puntu). 
Aholkularitzaren prezioaren irizpidea honela haztatuko da:
· Guztira 48 puntu eslei daitezke. Hiru faseko formula progresibo bat aplikatuko da, zehaztapen hauekin:  
 
a) Lizitazio-aurrekontuarekiko % 10eko deskontua egiten duten proposamenei 37 puntu esleituko zaizkie.  

b) Lizitazio-aurrekontuarekiko % 15eko deskontua egiten duten proposamenei 44 puntu esleituko zaizkie.

c) Aurreko deskontu-ehunekotik aurrera, puntu bat emango da % 1eko deskontu gehigarri bakoitzeko, gehienez 4 puntu eman arte.  
Puntuak esleitzeko atalase bakoitzetik behera dauden proposamenei arau proportzional bat aplikatuta esleituko zaizkie puntuak. % 19tik gorako deskontua duen eskaintza ohiz kanpoko eskaintza baxutzat joko da. 

b) KONTRATUA EGIKARITZEKO ERAKUNDE ESLEIPENDUNAK LANERATZEKO KONPROMISOA HARTZEN DUEN EMAKUMEEN EHUNEKOA (gehienez 4 puntu):
Erakunde esleipendunak kontratua egikaritzeko laneratzeko konpromisoa hartzen duen emakumeen ehunekoa formulak aplikatuta baloratuko da, honela:
a) Emakumeen ehunekoa % 40tik beherakoa bada, 0 puntu emango dira

b) 2 puntu esleituko dira emakumeen ehunekoa % 41 eta % 50 artean badago.

c) 4 puntu esleituko dira emakumeen ehunekoa % 51 baino handiagoa bada.


	17. Egikaritze-baldintza bereziak. 
	Zerbitzuen esleipen honetan, honako hauek kontratua egikaritzeko baldintza berezitzat joko dira:
· Lan-arloko eta gizarte-segurantzako araudia betetzea:  
 
Kontratua egikaritzean, esleipendunak bete beharko ditu Europar Batasuneko zuzenbidean, Estatuko zuzenbidean, hitzarmen kolektiboetan edo Estatua lotzen duten nazioarteko zuzenbideko xedapenetan ezarritako gizarte- edo lan-arloko betebehar aplikagarriak. 
 


	a) Zigorrak
	17. klausulan aurreikusitako kontratua egikaritzeko baldintza bereziak betetzen ez badira, ez-betetzea funtsezkotzat joko da, eta kontratua suntsiaraztea ekarriko du.
Baldintza teknikoen pleguan aurreikusitako zerbitzuak zati batean betetzen ez badira, % 5etik % 10era bitarteko zehapenak ezarriko dira, ez-betetze-mailaren arabera.

	b) A eta B GUTUN-AZALETAN jasotako dokumentazioa irekitzeko lekua, eguna eta ordua. 
	2026ko urriaren 20an, 12:00etan.



	c) Formula bidez kuantifikatu daitezkeen irizpideei buruzko dokumentazioa (C gutun-azala) irekitzeko lekua, eguna eta ordua.
	2026ko azaroaren 3an, 12:00etan.


	d) Kontratua ez adjudikatzeko edo ez egiteko erabakiaren edo prozeduran atzera egitearen ondoriozko kalte-ordaina
	Ez.

	e) Prezioen berrikuspena
	Ez.


	f) Aldaeren onargarritasuna
	Ez.


	g) Publizitate-gastuak eta zenbatekoa
	Ez.


	h) Iragarkia EBAOra bidali zeneko data
	Ez. 

	i) Lan-kontratuetan subrogatzea
	Ez.

	j) Bestelako informazioa
	Lizitatzaileek lizitazio honetan aurreikusitako zerbitzuak ematearen ondoriozko faktura guztiak 2027ko abenduaren 31 baino lehen jaulki behar dituzte.
Ordainketak bi ordainketatan egingo dira, bakoitza eskainitako aurrekontuaren % 50ekoa: % 50 zerbitzua hastean eta % 50 kontratua gauzatzeko gehieneko epearen amaieran.

